b"\n_START_ARTICLE_\nDavid Icke\n_START_SECTION_\nTeorije\n_START_PARAGRAPH_\nPrema Ickeu, urota globalnih razmjera na djelu je ve\xc4\x87 tisu\xc4\x87ama godina, a da mi toga uglavnom nismo svjesni. Elita odabranih vlada svijetom i tzv. novi svjetski poredak zapravo je prastari plan koji korijene vu\xc4\x8de jo\xc5\xa1 iz Babilona, iz vremena prvog kralja-boga Nimroda i \xc5\xbeene mu Semiramide. _NEWLINE_Najprovokativnija od svih Ickeovih teza, ujedno i najkontroverznija, pomno elaborirana kroz knjigu \xe2\x80\x9cNajve\xc4\x87a tajna\xe2\x80\x9d, svakako je ona koja govori o zemaljskoj civilizaciji za\xc4\x8detoj kri\xc5\xbeanjem gmazolikih izvanzemaljaca s domoroda\xc4\x8dkim stanovnicima iz prapovijesti Zemlje. I ne samo to, Icke na osnovi vi\xc5\xa1egodi\xc5\xa1njih vlastitih prou\xc4\x8davanja kulture, pisama, arheolo\xc5\xa1kih ostataka, predaja, mitova i legendi, Biblije i kojekakvih tajnih spisa, ali i spoznaja do kojih su do\xc5\xa1li drugi istra\xc5\xbeiva\xc4\x8di tzv. alternativne povijesti te niza svjedoka, dr\xc5\xbei kako se gmazolika vrsta (Annunaki) odr\xc5\xbeala kroz tisu\xc4\x87e godina sve do danas i da potomci tih bi\xc4\x87a zapravo vladaju Zemljom. Oni su, tvrdi dalje Icke, obi\xc4\x8dnom \xc4\x8dovjeku nevidljivi, djeluju iz tzv. ni\xc5\xbee \xc4\x8detvrte dimenzije, ali se njihova nazo\xc4\x8dnost manifestira na svakom koraku, s tim da ih posebno daroviti pojednici (uklju\xc4\x8duju\xc4\x87i, naravno, i njega) mogu \xc4\x8dak i vidjeti, u prolazu, ako ne ba\xc5\xa1 jasan obris, lik, onda njihovu gmazoliku sjenu kako promi\xc4\x8de ulicom. _NEWLINE_Prema Ickeu, uvo\xc4\x91enje \xc5\xa1tednih \xc5\xbearulja ima za cilj uvo\xc4\x91enja SMART elektri\xc4\x8dne mre\xc5\xbee u svakoj dr\xc5\xbeavi, koja se zasniva na WLAN mjera\xc4\x8dima struje i mikroprocesorski kontroliranim ku\xc4\x87anskim ure\xc4\x91ajima \xc5\xa1to omogu\xc4\x87ava daljinsku kontrolu potro\xc5\xa1nje elektri\xc4\x8dne energije, nadzor ku\xc4\x87anstva iz jednog sredi\xc5\xa1ta, ali i slanje subliminalnih poruka preko raznih frekvencija, koje ti ure\xc4\x91aji (uklju\xc4\x8duju\xc4\x87i i \xc5\xa1tedne \xc5\xbearulje) emitiraju tj. apsolutna kontrola svijesti i uma svakog pojedinca.\n_START_SECTION_\nPrinceza Diana je ubijena namjerno\n_START_PARAGRAPH_\nRazotkrivanje pozadine smrti princeze Diane koja je, prema Ickeovim istra\xc5\xbeivanjima, ritualno ubijena po unaprijed pripremljenom planu \xc5\xbertvovanja na starom svetom mjestu Babilonskog bratstva (Pariz, tunel Pont de L'Alma, 13. stup u koji je udario automobil), za \xc5\xa1to su, tvrdi, odgovorni Windsori - jedna je od najfrapantnijih analiza cijelog slu\xc4\x8daja utemeljena na nizu logi\xc4\x8dno izvedenih zaklju\xc4\x8daka._NEWLINE_A zna\xc4\x8dajno je i to da voza\xc4\x8d nije i\xc5\xa1ao najbr\xc5\xbeim putem do stana Dodi al Fayed-a,nego obilaznim putem koji ih je i doveo do tunela Pont de L'Alma (\xc5\xa1to protivnici ove teorije osporavaju sa dvije druge opcije\xc2\xa0: izbjegavali su gu\xc5\xbevu na cesti i ona \xc4\x8de\xc5\xa1\xc4\x87a,bje\xc5\xbeali od paparazzi-a)._NEWLINE_Nakon pogibije,na mjestu nezgode (iznad tunela) je postavljen spomenik tragediji,obelisk,koji je ujedno i jedan od simbola tajnog dru\xc5\xa1tva odgovornog za smrt Princeze Diane kako navodi David Icke.\n_START_SECTION_\nKritika\n_START_PARAGRAPH_\nBolji poznavatelji teorija urote vjerojatno nisu iznena\xc4\x91eni onim \xc5\xa1to je Icke pri\xc4\x8da i komentira, jer su mnoge stvari iz Ickeovog izlaganja u globalnoj \xe2\x80\x9curotni\xc4\x8dkoj\xe2\x80\x9d praksi uglavnom poznate od prije. Primjerice, op\xc4\x87enito se dr\xc5\xbei da se iza novog svjetskog poretka krije SAD, vladavina utemeljena na energentima (nafta), Me\xc4\x91unarodnom monetarnom fondu, Svjetskoj banci i grupi G7(G8) najrazvijernijih zemalja. Stara pak teza o iluminatima kao odabranoj \xe2\x80\x9ckasti\xe2\x80\x9d, koja ve\xc4\x87 stolje\xc4\x87ima povla\xc4\x8di sve konce, kao i o masonima, kojekakvim drugim tajnim dru\xc5\xa1tvima i savezima, tako\xc4\x91er nije nikakva medijska novost, o tome se pisalo i govorilo kroz cijelo 20. stolje\xc4\x87e, a nastavlja se i u 21. stolje\xc4\x87u. Nisu posebna senzacija ni pri\xc4\x8de o izvanzemaljskim posjetiteljima, NLO-ima, paleokontaktima, prastarim civilizacijama (Sumerani, Maje, Egipat) i njihovim znanjima i vje\xc5\xa1tinama (pismo, piramide), biblijskom potopu, Atlantidi, vimanama, bogovima sa zvijezda, nuklearnom ratu prije 5-10 tisu\xc4\x87a godina. Cijela alternativna povijest na\xc5\xa1eg planeta vru\xc4\x87e je \xc5\xa1tivo na granici fantastike, ali, po\xc5\xa1teno i bez predrasuda govore\xc4\x87i, s cijelim nizom neobja\xc5\xa1njivih doga\xc4\x91aja, izvjesnih mogu\xc4\x87nosti koje se nikako ne smije odmah proglasiti tlapnjama ljudi poput Danikena i sli\xc4\x8dnih, ili nategnutim tezama o \xe2\x80\x9creviziji postanka\xe2\x80\x9d Zaharije Sit\xc4\x8dina. \xc4\x8cuda su, dakle, svuda oko nas samo mi, ponavlja Icke, od \xc5\xa1ume ne vidimo drve\xc4\x87e, i to zato \xc5\xa1to smo indoktrinirani slu\xc5\xbebenim verzijama o svijetu i \xc4\x8dovjeku koje su nam podvalili vlasti, znanstvenici i, naravno, religije, kr\xc5\xa1\xc4\x87anstvo (Vatikan), \xc5\xbeidovstvo i islam, po Ickeu tri verzije jedne te iste povijesne obmane."